text: Ukrudtsbrænder årsag til brand i Øster Linnet
  12 juli 2014 kl. 15.55
  To personer kørt på sygehuset til observation for røgforgiftning.
  En ukrudtbrænder der satte ild til nogle solceller på Præstegårdsvej i Øster Linnet var her til eftermiddag årsagen til, at flere brandbiler og ambulancer måtte tilkaldes.
  Alarmen til Vejen Kommunes Beredskab gik klokken 14.22 og da politi og brandfolk på stedet vurderede, at der var risiko for at røgen fra solcellerne den var giftig, blev en kvinde og et barn kørt på sygehuset.
  Ifølge politiet er branden slukket og ingen er kommet alvorligt til skade.
  